“หุ้นเอเชีย” เปิดลบตามดาวโจนส์ วิตกเศรษฐกิจถดถอย
“ตลาดหุ้นเอเชีย” เปิดลบตามตลาดหุ้นสหรัฐที่ปรับตัวลงกว่า 1% เนื่องจากความวิตกกังวลเรื่องเศรษฐกิจถดถอยถ่วงตลาด ขณะที่บรรดานักลงทุนรอการเปิดเผยข้อมูลเศรษฐกิจของจีนในวันนี้
“ตลาดหุ้นเอเชีย” เปิดลบตามตลาดหุ้นสหรัฐที่ปรับตัวลงกว่า 1% เนื่องจากความวิตกกังวลเรื่องเศรษฐกิจถดถอยถ่วงตลาด ขณะที่บรรดานักลงทุนรอการเปิดเผยข้อมูลเศรษฐกิจของจีนในวันนี้
7 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ โดยเคลื่อนไหวตามตลาดหุ้นสหรัฐที่ปรับตัวลงกว่า 1% ในวันอังคาร (6 ธ.ค.65) เนื่องจากความวิตกกังวลเรื่องเศรษฐกิจถดถอยถ่วงตลาด
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 27,670.29 จุด ลดลง 215.58 จุด หรือ -0.77%, ดัชนี HSI ตลาดหุ้นฮ่องกงเปิดวันนี้ที่ 19,380.80 จุด ลดลง 60.38 จุด หรือ -0.31% และดัชนี SSE Composite ตลาดหุ้นจีนเปิดวันนี้ที่ 3,204.94 จุด ลดลง 7.59 จุด หรือ -0.24%
ขณะที่บรรดานักลงทุนรอการเปิดเผยข้อมูลเศรษฐกิจของจีนในวันนี้ โดยผลสำรวจที่จัดทำโดยสำนักข่าวรอยเตอร์คาดการณ์ว่า ยอดส่งออกและนำเข้าเดือนพ.ย.ของจีนมีแนวโน้มร่วงลงอย่างหนัก
นอกจากนี้ ตลาดจะรอดูผลการประชุมของธนาคารกลางอินเดียในวันนี้ โดยบรรดานักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า ธนาคารกลางอินเดียจะลงมติปรับขึ้นอัตราดอกเบี้ย 0.35% สู่ระดับ 6.25%